టి. దామోదర్ రెడ్డి

టి. దామోదర్ రెడ్డి తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు. భారత జాతీయ కాంగ్రెస్ తరపున 1980 నుండి 1984 వరకు నల్గొండ లోకసభ నియోజకవర్గం నుండి పార్లమెంట్ సభ్యుడిగా ప్రాతినిధ్యం వహించాడు.

జననం, విద్య 
దామోదర్ రెడ్డి 1939, జూలై 10న చంద్రారెడ్డి దంపతులకు తెలంగాణ రాష్ట్రం, నల్గొండ జిల్లా, పెద్ద అడిసర్లపల్లి మండలంలోని అజ్మాపూర్ గ్రామంలో జన్మించాడు. ఉస్మానియా యూనివర్సిటీ పరిధిలోని సైఫాబాద్ సైన్స్ కాలేజీ నుండి బిఎస్సీ ఎల్.ఎల్.బి. చదివాడు. న్యాయవాదిగా కూడా పనిచేశాడు.

వ్యక్తిగత జీవితం 
దామోదర్ రెడ్డి 1959, మే 10న సులోచనతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

రాజకీయ జీవితం 
1980లో జరిగిన లోకసభ ఎన్నికల్లో కాంగ్రెస్ పార్టీ నుండి పోటిచేసి భారత కమ్యునిస్టు పార్టీ అభ్యర్థి బొమ్మగాని ధర్మభిక్షంపై 53,669 ఓట్ల మెజారిటీతో గెలుపొందాడు.

పదవులు 
 1969-1971: తెలంగాణ ప్రజా సమితి సభ్యుడు
 1970-1976: దేవరకొండ పంచాయతీ సమితి వైస్ ప్రెసిడెంట్
 1978: దేవరకొండ వ్యవసాయ మార్కెట్ కమిటీ చైర్మన్

మూలాలు 

1939 జననాలు
నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
నల్గొండ జిల్లా వ్యక్తులు
నల్గొండ జిల్లా రాజకీయ నాయకులు
7వ లోక్‌సభ సభ్యులు
భారత జాతీయ కాంగ్రెస్ నాయకులు
తెలంగాణ న్యాయవాదులు